
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 702 

9 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Αγ. Κωνσταντίνος Οροπεδίου Λα- 
σιθίου (Ν. Λασιθίου) και καθορισμός ειδικών όρων 


και περιορισμών δόμησης και χρήσης. 1 

Επικύρωση καθορισμού οριογραμμών τμήματος Ρέ¬ 
ματος πλησίον ιδιοκτησίας των Γιαννοπούλου Ελέ¬ 
νης και Καραματζάνη Ιωάννη, στη θέση «Κολοκο- 
τρώνη» στο Δ.Δ. Αργολικού του Δήμου Μιδέας Ν. 

Αργολίδας. 2 

Μερική άρση αναδάσωσης από τμήμα 400 τ.μ. εντός 
και εκτός Συνοικισμού Παρανεστίου Δράμας. 3 


ΑΠΟΦΑΣΕΙΣ 

Αριθ. 23642 (1) 

Χαρακτηρισμός ως διατηρητέου κτιρίου που βρίσκεται 
στον οικισμό Αγ. Κωνσταντίνος Οροπεδίου Λασιθίου 
(Ν. Λασιθίου) και καθορισμός ειδικών όρων και πε¬ 
ριορισμών δόμησης και χρήσης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π. Δ/τοςτηςαπό 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 


4. Τις διατάξεις της παρ. Β του άρθρου 1 του Π. Δ./τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 22.4.2003 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 17507/5.5.2003 σύμφωνη γνώμη του φερό- 
μενου ιδιοκτήτη Γεωργίου Διαλυνά. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Άγιος Κωνσταντίνος στο Οροπέ¬ 
διο Λασιθίου (Ν. Λασιθίου), φερόμενο ως ιδιοκτησία Γε¬ 
ωργίου Διαλυνά, όπως φαίνεται σημειωμένο με μαύρη 
διαγράμμιση στο σχετικό πρωτότυπο διάγραμμα σε κλί¬ 
μακα 1:5000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 23642/ 
2003 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο και 
δεν περιλαμβάνονται μεταγενέστερα στοιχεία που έχουν 
προστεθεί ή έχουν αντικαταστήσει παλαιότερα αυτών και 
έχουν αλλοιώσειτην αρχική αρχιτεκτονική του φυσιογνω¬ 
μία. Ο καθορισμός των μεταγενέστερων αυτών στοιχείων 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο επιτρέ¬ 
πονται οι εργασίες εκσυγχρονισμού των εγκαταστάσεων 
(δικτύων) και επισκευής και συντήρησης που συντείνουν 
στην αποκατάσταση του αρχικού κτιρίου (στο τυπολογι¬ 
κό, μορφολογικό και κατασκευαστικό επίπεδο) και γίνο¬ 
νται κατά τρόπο συμβατό με την κατασκευαστική δομή και 
τεχνική του κτιρίου. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
του κτιρίου. 

5. Επιτρέπεται η χρήση του κτιρίου ως κατοικία και ως 
τουριστικό κατάλυμα. 

6. Αίτηση για προσθήκη στο διατηρητέο κτίριο αποστέλ- 
λεται από την πολεοδομική υπηρεσία, στην αρμόδια υπη- 

ρεσία του Υπουργείου Περιβάλλοντος, Χωροταξίας και 
Δημοσίων Έργων, με γνώμη της Ε.Π.Α.Ε., για ειδική ρύθμι¬ 
ση, σύμφωνα με τις διατάξεις του άρθρου 4 παρ, 2 του Ν. 
1577/1985 (Α' 210) όπως ισχύει, εφόσον δεν παραβλάπτε¬ 
ται το διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου ή στον περιβάλλοντα χώρο 
του, καθώς και για την τοποθέτηση επιγραφών απαιτείται 
η έγκριση της Ε.Π.Α.Ε. 


8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 10 Ιουνίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 1457 ( 2 ) 

Επικύρωση καθορισμού οριογραμμών τμήματος Ρέμα¬ 
τος πλησίον ιδιοκτησίας των Γιαννοπούλου Ελένης 
και Καραματζάνη Ιωάννη, στη θέση «Κολοκοτρώνη» 
στο Δ.Δ. Αργολικού του Δήμου Μιδέας Ν. Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2853/16.7.1922 «περί υδραυλικών εν γένει έρ¬ 
γων και αστυνομεύσεως των Δημοσίων Υδάτων». 

2. Το άρθρο 6της με αρ. 3046/304/3.2.89 απόφασηςτου Υ¬ 
πουργού ΠΕ.ΧΩ.ΔΕ. «Έγκριση Κτιριοδομικού Κανονισμού». 

3. Το άρθρο 5του Ν. 3010/25.4.2002 (Α' 91). 

4. Την Μελέτη Οριοθέτησης που συντάχθηκε από το Γ ρα¬ 
φείο του Πολιτικού Μηχανικού Νικολάου Τσέλλου, ελέγ¬ 
χθηκε και θεωρήθηκε από την Δ/νση Τεχνικών Υπηρεσιών 
Ν·Α. Αργολίδας και περιλαμβάνει Τοπογραφικό και Υψομε¬ 
τρικό Διάγραμμα Πρότασης Οριοθέτησης κλίμακας 1:500 
(σχέδιο Α-1), το οποίο φέρει πίνακα συντεταγμένων των κο¬ 
ρυφών των οριογραμμών και συνοδεύει αναπόσπαστα την 
παρούσα απόφαση. 

5. Το με Α.Π. 0-2448/4.6.2003 έγγραφο καθορισμού οριο- 
γραμμών της Δ/νσης Τεχνικών Υπηρεσιών της Ν.Α. Αργολί¬ 
δας, το οποίο συνοδεύει αναπόσπαστα την παρούσα από¬ 
φαση. 


6. Την σύμφωνη γνώμη του Δημοτικού Συμβουλίου του 
Δήμου Μιδέας όπως τη διατύπωσε στην 92/2003 απόφα¬ 
σή του για τον καθορισμού οριογραμμών Ρέματος στη 
θέση «Κολοκοτρώνη» στο Δ.Δ. Αργολικού του Δήμου Μι- 
δέας, μετά από εισήγηση της Δ/νσης Τεχνικών Υπηρε¬ 
σιών της Ν.Α. Αργολίδας, αποφασίζει: 

Την επικύρωση των οριστικών οριογραμμών τμήματος 
ρέματος πλησίον Ιδιοκτησίας των Γιαννόπουλου Ελένης 
και Καραματζάνη Ιωάννη, στη θέση «Κολοκοτρώνη» στο 
Δ.Δ. Αργολικού του Δήμου Μιδέας, κατ’ εφαρμογή των 
διατάξεων του Ν. 3010/2002 και τον καθορισμό των συ¬ 
ντεταγμένων των οριογραμμών του όπως αυτές αναγρά¬ 
φονται στο Τοπογραφικό και Υψομετρικό Διάγραμμα 
Πρότασης Οριοθέτησης (Αρ. Σχεδίου Α-1) κλίμακας 
1:500, που συνέταξε το Γ ραφείο του Πολιτικού Μηχανι¬ 
κού Νικολάου Τσέλλου και το οποίο συνοδεύει αναπό¬ 
σπαστα την παρούσα απόφαση. 

Η απόφαση αυτή μαζί με το συνημμένο Τοπογραφικό 
και Υψομετρικό Διάγραμμα Πρότασης Οριοθέτησης (Αρ. 
Σχεδίου Α-1) κλίμακας 1:500, να δημοσιευθούν στην Εφη¬ 
μερίδα της Κυβερνήσεως. 

Τρίπολη, 12 Ιουνίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 3549 ^ 

Μερική άρση αναδάσωσης από τμήμα 400 τ. μ. εντός και 
εκτός Συνοικισμού Παρανεστίου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του Ν.3200/55 «περί Διοικητικής αποκέ¬ 
ντρωσης» σε συνδυασμό με τις διατάξεις του Ν.Δ. 532/70 
και του Β.Δ. 709/70 που εκδόθηκαν σε εκτέλεση του. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του άρθρου 44 παρ. 3 του Ν. 998/79 βά¬ 
σει του οποίου «δύναται να αρθεί η αναδάσωση κατά την 
διαδικασία και με τις προϋποθέσεις στις οποίες επιτρέπε¬ 
ται η μεταβολή προορισμού δάσους κατά τα εις το ΣΤ’ Κε¬ 
φάλαιο του παρόντος Νόμου οριζόμενα» και του άρθρου 
58 παρ. 3 που ανήκει στο ΣΤ' Κεφάλαιο του παραπάνω Νό¬ 
μου και αφορά την κατασκευή μικρών δημοσίων ή δημο¬ 
τικών κ.λ.π. έργων. 

4. Τις διατάξεις: α) Ν. 2240/94 «περί συμπλήρωσης των 
διατάξεων για την Νομαρχιακή Αυτοδιοίκηση και άλλες 
διατάξεις», β) Ν.2399/96 (ΦΕΚ 90Α/27.5.96) και γ) Ν 
2503/97 (ΦΕΚ 107Α/30.5.97). 

5. Την 3200/20.6.2001 απόφαση Γεν. Γραμματέα Περι¬ 
φέρειας Ανατ. Μακεδονίας - Θράκης «περί ανάθεσης ά¬ 
σκησης αρμοδιοτήτων» που δημοσιεύθηκε στο ΦΕΚ 
865Β/6.7.2001. 

6. Την 160417/1180/8.7.80 δ/γή Υπ. Γεωργίας που αφο¬ 
ρά οδηγίες κήρυξης και άρσης αναδάσωσης καθώς και 
την αριθμ. 482/13.7.00 δ/γή Υπ. Γεωργίας για την κατα¬ 
σκευή έργου προβλεπομένου από τις διατάξεις του ΣΤ' 
Κεφαλαίου (άρθρο 58 παρ. 3 Ν. 998/79). 


7. Την 417/87 γνωμοδότηση της Συνέλευσης Προϊστα¬ 
μένων Νομικών Δ/νσεων «περί της άρσης κήρυξης ανα¬ 
δάσωσης». 

8. Την 25121/1896/28.8.1931 υπουργική απόφαση Γεν. 
Διοικητού Θράκης με την οποία κηρύχθηκε αναδασωτέα 
για λόγους εξωράίσμού έκταση 90.000 τ. μ. εντός και ε¬ 
κτός συνοικισμού Παρανεστίου και δημοσιεύθηκε στο 
ΦΕΚΙΙΟτ. Β'/15.9.1931. 

9. Την 3682/9.6.2003 αναφοράτου Δασαρχείου Δράμας 
από την οποία προκύπτει ότι στην έκταση αυτή που κηρύ¬ 
χθηκε αναδασωτέα για λόγους εξωράίσμού εγκαταστά¬ 
θηκε τεχνητά δάσος πεύκης καθώς και την ΔΙΔΣ 
1584/10.6.2003 εισήγηση της Δ/νσης Δασών Δρόμος ό¬ 
που προτείνεται η άρση αναδάσωσης σε τμήμα έκτασης 
400 τ.μ. 

10. Το γεγονός ότι ο Δήμος Παρανεστίου προτίθεται να 
κατασκευάσει δεξαμενή στην έκταση αυτή για την βελ¬ 
τίωση του δικτύου ύδρευσης του, αποφασίζουμε: 

Αίρουμε την αναδάσωση από τμήμα έκτασης 400 τ. μ. η 
οποία αποτελείτμήμα ευρύτερης περιοχής εντός και εκτός 
Συνοικισμού Παρανεστίου έκτασης 90.000 τ. μ. η οποία κη¬ 
ρύχθηκε αναδασωτέα για λόγους εξωράίσμού με την 
25121/1896/28.8.1931 υπουργική απόφαση Γεν. Δ/κτού 
Θράκης δημοσιεύθηκε στο ΦΕΚ 110 τ. Β'/15.9.1931 και 
προσδιορίζεται από τα σημεία Α Β Γ Δ Α όπως φαίνεται στο 
συνημμένο διάγραμμα που αποτελεί αναπόσπαστο μέρος 
της απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 17 Ιουνίου 2003 

Με εντολή Γενικού Γραμματέα Περιφέρειας 
Ο Διευθυντής Δασών 
ΧΑΡ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΑΡΑΝΕΣΤΙ απόσπασμα τοπογραφικουδιαγραμματος 

ΣΥΝΟΙΚΙΣΜΟΥ ΔΙΑΝΟΜΗΣ 1938 κλίμ. : 1 : 1 000 I - 4ι 15 



ΥΠΟΜΝΗΜΑ 

ΑΒΓΔΑ Εμβ. = 400 χ.μ. έκταση προτεινομένη για άρση αναδάσωσης 


'ΐΤΔ.Δ&σί^νίφίοέρείας 



ΗΚΕ την Π-6 ΖΐΧ>2> 


Δασολόγος Α 


,όγος Δντής 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





